Diari Oficial de la Generalitat Valenciana


Sumari del DOGV 7195, del 20-01-2014 (2014/300)

RESOLUCIÓ de 9 de gener de 2014, de la Direcció General de Recursos Humans, per la qual es convoquen els cursos del Pla de Formació del Personal al Servici de la Generalitat, per a l'any 2014.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7195

Data del DOGV
:   20-01-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/300


Data del document
:   09-01-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * concurs administratiu

RESOLUCIÓ de 9 de gener de 2014, de la Direcció General de Recursos Humans, per la qual es convoquen els cursos del Pla de Formació del Personal al Servici de la Generalitat, per a l'any 2014. [2014/300]  
L'IVAP, d'acord amb el que disposa l'article 43 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, té entre les seues funcions específiques gestionar l'acció formativa i de perfeccionament del personal al servici de la Generalitat i els seus organismes autònoms. Així mateix, en el marc de col·laboració i cooperació institucional amb altres administracions, coordina i homologa activitats de formació.  
Per a l'elaboració del Pla de Formació 2014, l'IVAP ha realitzat una detecció de necessitats, en la qual han participat les distintes conselleries de l'Administració de la Generalitat, d'acord amb les línies estratègiques marcades dins del seu àmbit d'actuació.   
Així mateix, ha comptat amb la participació dels alumnes, a través de les seues avaluacions i de la demanda pendent.   
En un marc d'austeritat i optimització dels recursos existents, comptant amb el personal com dinamitzador del canvi, el Pla de Formació de 2014 és una ferramenta eficaç que contribuïx a l'enfortiment de l'organització i a la millora de la prestació del servici públic a la ciutadania. A més, el Pla de Formació és un instrument bàsic per a la millora i modernització dels servicis públics valencians.  
  
El Pla de Formació de 2014 incorpora l'Àrea d'Atenció a la Ciutadania i reforça l'Àrea de Recursos Humans amb noves accions formatives.  
La potenciació de la formació en línia com a ferramenta que permet compatibilitzar la formació amb l'exercici del lloc de treball, sense necessitat d'absentar-se'n, continua sent una prioritat que coincidix amb les línies estratègiques de l'organització.  
Les accions formatives impartides en valencià són una prioritat del pla de formació de l'IVAP.  
Per mitjà del Pla de Formació de 2014 es pretén establir una línia coherent entre l'estratègia de la pròpia organització i les accions formatives que es duen a terme pels empleats públics, tot això emmarcat en una política de contenció del gasto, austeritat, transparència, estalvi i eficiència en la utilització dels recursos que té la mateixa organització.  
  
Basant-se en l'acord de col·laboració en matèria de formació entre la Generalitat i les organitzacions sindicals, s'inclouen en la present resolució els plans de formació contínua de l'EVES, DGIOPL i Universitats  
En virtut de les competències atribuïdes a la Direcció General de Recursos Humans en matèria de formació, en l'article 39 del Decret 20/2013, de 25 de gener, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública, resolc:  
  
1. Oferta d'activitats formatives  
S'establix l'oferta de cursos que integren el Pla de Formació de la Generalitat per a l'any 2014 (Pla IVAP, EVES, DGIOPL i Universitats) que es gestionarà durant este any i que es convoca en els annexos I, II, III, IV, V, VI, VII i VIII d'esta resolució.  
  
2. Estructura del Pla de Formació  
Es distingixen en el Pla de Formació els apartats següents:  
- Annex I. Cursos convocats per la Subdirecció General de l'Institut Valencià d'Administració Pública (IVAP):  
I-A. Cursos, tallers, seminaris, jornades i conferències de formació contínua convocats per la Subdirecció General de l'Institut Valencià d'Administració Pública (IVAP) dirigits al personal de l'Administració de la Generalitat.  
I-B. Cursos de formació especialitzada, convocats per la Subdirecció General de l'Institut Valencià d'Administració Pública (IVAP) dirigits al personal de l'Administració de la Generalitat.   
I-C. Cursos de l'itinerari formatiu de competències administratives destinats als grups C i D (sector administració general) per a l'obtenció del futur Certificat de Competències Administratives dirigits al personal de l'Administració de la Generalitat.  
L'IVAP podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex II a, II b i II c. Cursos de Formació Contínua, convocats per l'Escola Valenciana d'Estudis de la Salut (EVES), per al personal dependent d'institucions sanitàries de la Conselleria de Sanitat i el personal sanitari de l'Administració de la Generalitat, independentment de la seua relació jurídica, sempre que tinga els requisits específics establits, si és el cas, per a cada curs.   
L'EVES podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex III. Cursos de Formació Contínua convocats per la Direcció General d'Innovació, Ordenació i Política Linguística per al personal docent no universitari de la Conselleria d'Educació, Cultura i Esport.  
La Direcció General d'Innovació, Ordenació i Política Lingüística podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex IV. Cursos de Formació Contínua convocats per la Universitat de València - Estudi General, dirigits al personal docent i investigador, personal d'administració i servicis.  
La Universitat podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex V. Cursos de Formació Contínua convocats per la Universitat Politècnica de València, dirigits al personal docent i investigador i al personal d'administració i servicis.  
La Universitat podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex VI. Cursos de Formació Contínua, convocats per la Universitat Jaume I de Castelló, dirigits al personal docent i investigador i al personal d'administració i servicis.  
La Universitat podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex VII. Cursos de Formació Contínua, convocats per la Universitat d'Alacant, dirigits al personal docent i investigador i al personal d'administració i servicis.  
La Universitat podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
- Annex VIII. Cursos de Formació Contínua, convocats per la Universitat Miguel Hernández d'Elx, dirigits al personal docent i investigador i al personal d'administració i servicis.  
La Universitat podrà suprimir, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
  
3. Assistents  
3.1 Podrà participar en les activitats formatives esmentades en l'annex I el personal al servici de l'Administració de la Generalitat, gestionat per la Direcció General de Recursos Humans, independentment de la seua relació jurídica, sempre que tinga els requisits específics establits, si és el cas, per a cada curs.  
3.2 Basant-se en el Decret 71/89, de 15 de maig, del Consell de la Generalitat Valenciana, podrà participar en els cursos esmentats en l'annex II el personal d'institucions sanitàries i de qualsevol altre centre de caràcter assistencial o en el que es desenrotllen funcions de salut pública, adscrits a la Conselleria de Sanitat, així com el personal sanitari de l'Administració de la Generalitat, independentment de la seua relació jurídica, sempre que tinguen els requisits específics establits, si és el cas, per a cada curs. També podrà participar en els cursos oferits per esta escola de formació el personal sociosanitari gestionat per la Direcció General de Recursos Humans.  
3.3 Podrà participar en els cursos relacionats en l'annex III el personal docent no universitari adscrit a la Conselleria d'Educació, Cultura i Esport, independentment de la seua relació jurídica, sempre que tinga els requisits específics establits, si és el cas, per a cada curs.  
  
3.4 Podrà participar en els cursos esmentats en l'annex IV el personal docent i investigador i el personal d'administració i servicis de la Universitat de València-Estudi General, independentment de la seua relació jurídica, sempre que tinga els requisits específics establits, si és el cas, per a cada curs.  
3.5 Podrà participar en els cursos esmentats en l'annex V el personal docent i investigador i el personal d'administració i servicis de la Universitat Politècnica de València, independentment de la seua relació jurídica, sempre que tinga els requisits específics establits, si és el cas, per a cada curs.  
3.6 Podrà participar en els cursos esmentats en l'annex VI el personal docent i investigador i el personal d'administració i servicis de la Universitat Jaume I de Castelló, independentment de la seua relació jurídica, sempre que tinga els requisits específics establits, si és el cas, per a cada curs.  
3.7 Podrà participar en els cursos esmentats en l'annex VII el personal docent i investigador i el personal d'administració i servicis de la Universitat d'Alacant, independentment de la seua relació jurídica, sempre que tinga els requisits específics establits, si és el cas, per a cada curs.  
3.8 Podrà participar en els cursos relacionats en l'annex VIII el personal docent i investigador i el personal d'administració i servicis de la Universitat Miguel Hernández d'Elx, independentment de la seua relació jurídica, sempre que tinga els requisits específics establits per a cada curs.  
  
4. Sol·licituds. Presentació i termini  
Els interessats hauran d'omplir la seua sol·licitud de cursos d'acord amb el model específic que figura en cada un dels annexos anteriorment referits.  
4.1 Presentació  
Les sol·licituds per a tots els plans de formació les presentaran directament els interessats preferentment a través de les pàgines d'Internet, en les adreces que s'indiquen a continuació i, si és el cas, en qualsevol de les oficines i formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que li dóna la Llei 4/1999, de modificació de la Llei 30/1992, però en este últim cas s'haurà d'indicar clarament l'organisme al qual es dirigixen:  
  
4.1.1. Respecte dels cursos convocats per l'IVAP (annex I), es presentaran a través de l'adreça d'Internet:   
Cada empleat públic podrà sol·licitar un màxim de cinc propostes d'accions formatives.  
4.1.2. Respecte dels cursos convocats per l'Escola Valenciana d'Estudis de la Salut (EVES), hi haurà dos modalitats de presentació d'instàncies.   
Els cursos de l'annex II b les sol·licituds es presentaran a través de l'adreça d'Internet: , on trobaran les instruccions oportunes.   
Cada empleat públic podrà sol·licitar un màxim de cinc propostes d'accions formatives del annex II b).  
Respecte als cursos de l'annex II c, independentment de les 5 propostes d'accions formatives que se sol·liciten en l'annex II b, es podrà sol·licitar 1 curs d'este annex, seguint les instruccions que s'hi especifiquen.  
Estos cursos no computen als efectes de petició del màxim número de 5 accions formatives a realitzar en el Pla de Formació 2014.   
Les places vacants dels cursos seran anunciades oportunament als departaments de Salut pertinents, per a la seua cobertura.  
4.1.3. Respecte dels cursos convocats per la Direcció General d'Innovació, Ordenació i Política Lingüística de la Conselleria d'Educació, Cultura i Esport (annex III), en la pàgina web del CEFIRE que s'assenyale en cada una de les accions formatives esmentades en el mencionat annex o en la pàgina web del Servici de Formació del Professorat de la Direcció General d'Innovació, Ordenació i Política Lingüística.  
  
4.1.4. Respecte dels cursos convocats per la Universitat de València (annex IV) en la pàgina d'Internet .  
4.1.5. Respecte dels cursos convocats per la Universitat Politècnica de València (annex V), els interessats a participar en els cursos formalitzaran les sol·licituds a través de la Intranet de la Universitat Politècnica de València per a tot el personal PDI i PAS.  
4.1.6. Respecte dels cursos convocats per la Universitat Jaume I de Castelló (annex VI), les persones interessades a participar en els cursos formalitzaran les sol·licituds en:  
Personal d'Administració i Servicis  
  
Personal docent i investigador contractat laboral  
  
4.1.7. Respecte de cursos convocats per la Universitat d'Alacant (annex VII), els interessats a participar en els cursos, formalitzaran les sol·licituds amb el model de sol·licitud que està disponible en les pàgines webs següents:  
Personal d'administració i servicis:  
  
 Personal docent i investigador:  
  
Finalitzat el termini de presentació de sol·licituds, es publicarà la relació provisional d'admesos i exclosos, i s'obrirà un termini, no inferior a 10 ni superior a 15 dies per a realitzar aquelles reclamacions i/o al·legacions que els interessats estimen oportunes. Resoltes estes, es publicarà la llista definitiva d'admesos, en el cas de l'ICE, les places vacants dels cursos seran anunciades oportunament per a la seua cobertura.  
  
4.1.8. Respecte dels cursos convocats per la Universitat Miguel Hernández d'Elx (annex VIII), a través de la intranet de la Universitat Miguel Hernández d'Elx, per a tot el personal PDI i PAS.  
4.1.9. El personal amb discapacitat que sol·licite mesures d'adaptació haurà d'omplir l'apartat corresponent de la sol·licitud i senyalarà amb una ics (X), en les caselles corresponents, el tipus d'adaptació que necessita d'acord amb la classificació següent:  
1) Eliminació de barreres arquitectòniques i taula adaptada a la cadira de rodes.  
2) Necessitat d'intèrpret degut a sordera.  
3) Sistema Braille d'escriptura, per invident.  
4) Altres, especificant-ne quines.  
4.2. Terminis  
4.2.1. El termini de presentació de sol·licituds respecte dels cursos convocats per l'IVAP (annex I), per l'EVES (annex II), per la Universitat de València (annex IV), per la Universitat Jaume I de Castelló (annex VI), per la Universitat d'Alacant (annex VII), serà de 20 dies, comptadors des de l'endemà de la publicació de la present resolució en el DOCV.  
4.2.2. Respecte dels cursos convocats per la Direcció General d'Innovació, Ordenació i Política Lingüística (annex III) les sol·licituds, juntament amb la documentació específica requerida per a cada curs, seran presentades en el CEFIRE corresponent. Si el curs no necessita documentació específica, les sol·licituds es realitzaran directament en la pàgina Web del CEFIRE corresponent o en la pàgina web del Servici de Formació del professorat de la Direcció General. El termini de sol·licituds finalitzarà, com a norma general, 20 dies abans de la data d'inici de cada activitat.  
En els cursos convocats per la Direcció General d'Innovació, Ordenació i Política Lingüística (annex III), cada CEFIRE publicarà en la pàgina web la relació d'admesos. Esta llista es farà pública almenys 5 dies abans de l'inici de cada activitat.  
4.2.3. Respecte dels cursos convocats per la Universitat Politècnica de València (annex V), les preinscripcions es realitzaran en dos convocatòries a l'any, i es disposarà de 20 dies hàbils en cada una d'estes per a formalitzar la preinscripció en el cas del PAS, i finalitzarà el termini de preinscripció una setmana abans de l'inici de cada activitat en el cas del PDI.  
4.2.4. Respecte dels cursos convocats per la Universitat Miguel Hernández d'Elx annex VIII), les preinscripcions es realitzaran en dos convocatòries a l'any, i es disposarà de 20 dies hàbils en cada una d'estes per a formalitzar la preinscripció en el cas del PAS, i finalitzarà el termini de preinscripció una setmana abans de l'inici de cada activitat en el cas del PDI.  
4.2.5. En els cursos de l'IVAP, al llarg de tot l'any, s'informarà en la pàgina web de les places vacants que es vagen produint, a fi d'optimitzar l'acció formativa oferida, es podrà fer la matrícula en eixe moment a través de la pàgina web i serà necessària la confirmació per part de l'IVAP de l'assistència al curs.   
4.2.6. Les places vacants dels cursos de l'EVES, que es vagen produint, seran anunciades oportunament als departaments de Salut pertinents per a la seua cobertura, a fi d'optimitzar al màxim l'acció formativa, i els alumnes es podran matricular completant la instància de l'annex II.  
4.2.7. En el cas que es produïsquen places vacants dels cursos oferits per la Universitat de València, una vegada finalitzat el termini de presentació de sol·licituds, podrà establir-se un nou termini d'inscripció que finalitzarà, com a màxim, deu dies abans de la data d'inici de cada un dels cursos convocats.  
  
5. Criteris de selecció dels cursos de l'IVAP i de l'EVES  
Caldrà ajustar-se als criteris següents per orde de prioritat:  
5.1. Per a aquells cursos que tinguen requisits específics, es comprovarà que efectivament els interessats tenen els mencionats requisits.  
5.2. S'atorgarà preferència a les peticions d'aquells sol·licitants que no hagen realitzat un curs de semblants característiques en els anys 2011, 2012 i 2013, excepte en aquells cursos que formen part d'un itinerari (Certificat de Competències Administratives, grups C1 i C2), en el cas de l'IVAP.  
5.3. Així mateix, s'atorgarà preferència a qui no haja realitzat cursos de formació en els anys 2011, 2012 i 2013.  
5.4. Tindran preferència durant un any els qui s'hagen incorporat al servici actiu procedent del permís de maternitat o paternitat o hagen reingressat des de la situació d'excedència per raons de guarda legal i atenció a persones majors dependents o persones amb discapacitat, de conformitat amb la Llei Orgànica 3/2007, de 22 de març, per a la Igualtat efectiva de dones i hòmens.  
5.5. S'haurà d'equilibrar percentualment a la plantilla real la participació d'hòmens i dones en l'assistència als cursos de formació, de conformitat amb el que disposa l'article 44 de la Llei de la Generalitat Valenciana 9/2003, de 2 d'abril, per a la Igualtat de Dones i Hòmens.  
  
5.6. En cas d'empat entre sol·licitants en aplicació dels criteris anteriors, caldrà ajustar-se al rigorós orde d'entrada de les sol·licituds (dia/hora).  
En la selecció s'haurà de tindre en compte, d'una banda, la reserva del 3 % de places per a persones amb discapacitat, establida en l'article 23 de la Llei 11/2003, de 10 d'abril, de la Generalitat Valenciana, sobre l'Estatut de les Persones amb Discapacitat i, d'altra banda, la reserva del 40 % de les places prevista en l'article 60 de la Llei Orgànica 3/2007, de 22 de març, per a la Igualtat efectiva de dones i hòmens, entre empleades públiques, que tinguen els requisits.  
  
6. Adscripció a les accions formatives de l'IVAP i de l'EVES  
Els assistents als cursos, amb caràcter general, només podran realitzar un màxim de tres activitats de les incloses en el Pla de Formació Contínua del personal al servici de l'Administració de la Generalitat per a l'any 2014.  
En el cas dels cursos convocats per l'IVAP podran realitzar-se un màxim de cinc accions formatives, entre formació contínua i especialitzada.  
En ambdós casos, no computen, als efectes de petició del màxim nombre d'accions formatives a realitzar en el Pla de Formació 2014, els cursos d'autoformació.  
La puntuació atorgada als cursos d'autoformació es farà d'acord amb el que establix l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.   
En el cas dels cursos convocats per l'EVES podran realitzar-se un màxim de quatre accions formatives, entre les de l'annex II b i II c.  
  
7. Admissió als cursos de l'IVAP i de l'EVES  
7.1. Als participants seleccionats se'ls notificarà personalment la seua admissió, si és possible amb un mínim de 15 dies d'antelació a l'inici del curs, i preferentment per mitjà de correu electrònic.  
La renúncia o la conformitat a participar una vegada seleccionats i notificats haurà d'efectuar-se per escrit, preferentment per mitjà de correu electrònic en un termini màxim de tres dies naturals, comptadors des de la notificació.   
L'assistència als cursos no donarà lloc a indemnització ni a cap gratificació.  
7.2. Respecto als màsters i cursos d'especialistes convocats dins de les càtedres IVAP en col·laboració amb les universitats valencianes, l'abandó o renúncia, sense causa justificada, una vegada començat el curs, donarà lloc a una penalització de l'alumne en la realització de cursos i màsters organitzats per l'IVAP.   
  
8. Permisos  
El temps d'assistència presencial del personal als cursos per als quals siguen seleccionats es considerarà temps de treball a tots els efectes, quan les dites accions siguen coincidents amb l'horari de treball de l'alumne. L'assistència estarà supeditada a l'adequada cobertura de les necessitats del servici quan es realitzen en tot o en part en horari de treball, i no serà objecte de recuperació. Els responsables dels corresponents centres directius hauran de facilitar-hi l'assistència.   
  
La denegació del permís per part del superior jeràrquic haurà de ser motivada i notificar-se per escrit.   
  
9. Expedició de certificats pels distints promotors  
9.1. Als assistents els serà expedit per l'organisme convocant (IVAP, Direcció General d'Innovació, Ordenació i Política Lingüística o les universitats corresponents), el certificat d'assistència o, si és el cas, aprofitament, sempre que s'acredite l'assistència a un 85 %, com a mínim, de la duració total del curs o seminari, així com, si és el cas, haver realitzat les tasques obligatòries fixades en el programa o encomanades pel tutor o professor  
9.2. Els certificats d'assistència als cursos, màsters i la resta d'accions formatives convocades per l'Institut Valencià d'Administració Pública (IVAP) s'emetran en suport electrònic. Per a garantir l'autenticitat i la integritat dels certificats d'assistència, estos seran firmats electrònicament i, a més, se'ls aplicarà un segell de temps electrònic.   
  
Els certificats electrònics seran posats a disposició dels alumnes i professors dels cursos, a través de la pàgina web de l'IVAP on es requerirà que l'interessat s'identifique amb un certificat digital d'identitat per a poder descarregar-hi el certificat.  
Els certificats digitals admesos per l'IVAP per a la identificació dels alumnes són els emesos per l'Autoritat de Certificació de la Comunitat Valenciana, ACCV, per a persones físiques o per a empleats públics, a més dels del DNI electrònic.   
Per a l'obtenció dels certificats digitals d'identitat, els alumnes podran dirigir-se a qualsevol dels Punts de Registre d'Usuari de l'ACCV, que es poden consultar en .  
L'assistència inferior al percentatge assenyalat, exclou de l'expedició de qualsevol certificat.  
Els cursos convocats per l'IVAP en este Pla de Formació que formen part d'itineraris formatius conduents a l'obtenció del futur Certificat de l'Itinerari de Competències podran incloure algun tipus de prova avaluatòria.  
La sol·licitud del futur Certificat de Competències serà a petició de l'interessat, una vegada establit el procediment de sol·licitud.  
9.3. En el cas de l'EVES s'haurà d'acreditar l'assistència al 80 %, com a mínim de la duració total del curs, així com, si és el cas, haver superat les proves d'avaluació fixades en la seua convocatòria. L'assistència inferior al percentatge assenyalat, exclou de l'expedició de qualsevol certificat.  
9.4. Respecte dels cursos convocats per la Universitat Politècnica de València, per al personal d'administració i servicis als assistents a estos se'ls podrà expedir dos tipus de certificats, el d'assistència i el d'aprofitament. El certificat d'aprofitament per a aquells que hagen assistit al 85 % com a mínim d'hores lectives del curs, hagen realitzat les tasques obligatòries proposades pel docent i inclús hagen superat una prova d'avaluació. El certificat d'assistència s'expedirà per a aquells que hagen assistit al 85 % del total d'hores lectives com a mínim i no hagen superat la prova d'avaluació o realitzat les tasques obligatòries de l'activitat. En el cas dels cursos en modalitat en línia només s'expediran certificats d'aprofitament.  
  
Al personal docent i investigador només s'expedirà certificats d'aprofitament per a aquells que hagen realitzat les tasques obligatòries proposades en el curs.  
9.5. Respecte dels cursos convocats per la Universitat Miguel Hernández per al personal d'administració i servicis (annex VIII) als assistents a estos se'ls podrà expedir dos tipus de certificats, el d'assistència i el d'aprofitament. El certificat d'aprofitament per a aquells que hagen assistit al 80 % com a mínim d'hores lectives del curs, hagen realitzat les tasques obligatòries proposades pel docent i inclús hagen superat una prova d'avaluació. El certificat d'assistència s'expedirà per a aquells que hagen assistit al 80 % del total d'hores lectives com a mínim i no hagen superat la prova d'avaluació o realitzat les tasques obligatòries de l'activitat.  
9.6. Els certificats d'assistència als cursos en línia de l'annex II c, convocats per l'EVES, seran emesos en suport electrònic.   
  
10. Facultats dels organismes convocants  
10.1 Els organismes convocants estan facultats per a incorporar noves accions formatives, així com cancel·lar o canviar la realització d'accions formatives incloses en els plans de formació, a fi d'imprimir la necessària flexibilitat a la seua gestió.  
10.2 Amb independència de la programació de les accions formatives del Pla, podran organitzar-se altres cursos, màsters, conferències, seminaris, jornades o cursos monogràfics, sols o en col·laboració amb institucions, que seran objecte de convocatòries específiques.  
10.3 La Direcció General de Recursos Humans, a través de l'IVAP, resoldrà aquelles incidències que puguen produir-se en el desenrotllament i gestió de les activitats formatives del Pla, inclús suprimir-ne alguna, convocar noves edicions de les programades o programar-ne altres diferents, quan així ho exigisquen les disponibilitats pressupostàries o per circumstàncies que afecten la seua organització o impartició.  
  
  
11. Estructura del Pla de Formació de l'IVAP  
11.1. El Pla de Formació de 2014 per al personal al servici de l'administració de la Generalitat visualitza amb claredat els cursos i en facilita la busca.   
La fitxa tècnica de cada curs es publica en la pàgina web de l'IVAP   
en l'apartat Pla de Formació 2014.  
El Pla de 2014 que es publica en la present resolució es compon dels apartats següents que es visualitzen en diferents colors.  
Annex I-A: Cursos de Formació Contínua dividida en grups i ordenats per àrees de formació.  
- Cursos dirigits als grups A1i A2  
- Cursos dirigits als grups C1 i C2 i grups professionals.  
- Cursos dirigits als grups A1, A2, C1, C2 i grups professionals.  
  
- Cursos en valencià.  
Annex I-B: Cursos de Formació Especialitzada ordenats per:  
- Cursos dirigits a conselleries.  
- Cursos dirigits a organismes autònoms.  
- Cursos dirigits a col·lectius específics.  
11.2. L'itinerari formatiu per a personal administratiu (grups C1 i C2) conduent a l'obtenció del futur Certificat de Competències Administratives s'adjunta en l'annex I-C.  
L'itinerari que presentem desenrotlla la visió, habilitats i capacitats necessàries per a afrontar l'adequació als llocs administratius de l'Administració de la Generalitat, i és una eina formativa flexible en la seua realització, i no consecutiva per als tres mòduls establits.  
  
- Tecnicoinstrumental  
- Operativoprocedimental  
- Recursos humans  
Els objectius són:  
1. Estructurar un marc referencial per a unir teoria i pràctica de la gestió pública, des de la perspectiva del personal administratiu (grups C1 i C2).  
2. Facilitar el desenrotllament de competències administratives i proporcionar un equilibri entre les tecnicoinstrumentals, operativoprocedimentals i de recursos humans, sistematitzant-ne els aprenentatges i ajustant-ne els continguts.  
3. Possibilitar el desenrotllament d'actituds i valors importants en l'exercici del treball.  
Per a obtindre el certificat d'aprofitament en este itinerari, serà imprescindible que l'alumne puga acreditar que ha realitzat almenys 150 hores de formació per mòdul, sumant les hores de cada acció formativa (entre obligatòries i optatives) en cada un dels mòduls.  
  
Com a mínim s'hauran d'acreditar 450 hores de formació per a obtindre el certificat de l'itinerari.  
Si l'alumne ha realitzat alguna de les accions formatives des de l'any 1998 al 2007, seran reconegudes sempre que puga acreditar-ho amb el certificat de l'Institut Valencià d'Administració Pública (IVAP) o, si és el cas, amb els certificats de les accions formatives, degudament acreditades, dels firmants de l'Acord de Formació per a l'Ocupació de les Administracions Públiques (AFEDAP), en estos casos, l'IVAP podrà requerir la realització d'una prova o la presentació d'un projecte, treball, etc., que acredite la suficiència en el coneixement del tema.  
  
Serà l'interessat qui es dirigisca a l'IVAP per a la sol·licitud d'expedició del Certificat en Competències Administratives, una vegada establit el procediment per a la seua sol·licitud.  
11.3. Paral·lelament al disseny formatiu del Pla de Formació, estratificat per grups i àrees de coneixement, presentem les diferents línies o programes d'accions formatives que obeïxen al compliment d'objectius estratègics de la nostra organització i el desenrotllament dels quals mostrem integrat en el quadro dels cursos de formació de l'annex I.  
  
11.4. La formació en prevenció de riscos laborals constituïx un dret-deure per a tots els treballadors de l'administració de la Generalitat; per això, l'incompliment de tal dret-deure pot donar lloc, si així es creu oportú, a la incoació dels expedients disciplinaris corresponents.  
  
11.5. Les places vacants dels cursos seran anunciades en la pàgina web de l'IVAP, al llarg de l'any, per a la seua cobertura.  
11.6. Als cursos d'autoformació impartits a través d'Internet el termini de realització dels quals estiga obert durant tot l'any no els serà aplicable la base 4.2 en relació amb el termini de presentació de sol·licituds. Les sol·licituds per a estos cursos es podran presentar durant les 24 hores del dia els 365 dies de l'any.  
  
València, 9 de gener de 2014.- La directora general de Recursos Humans: Ana Brugger Navarro.  
  
  
ANNEX I  
Cursos convocats per la Subdirecció General de l'Institut Valencià d'Administració Pública (IVAP)   
  
I-A. Cursos de formació contínua convocats per la Subdirecció General de l'Institut Valencià d'Administració Pública (IVAP) dirigits al personal de l'Administració de la Generalitat.  
  
Formació contínua 2014  
El Pla de Formació de 2014 presenta unes línies estratègiques d'acord amb l'actual context de la societat. A través dels cursos i tallers que el formen es reforça el missatge d'austeritat i estalvi que vol transmetre el Consell.  
Entre els objectius del pla està sensibilitzar en desenrotllament sostenible, en estalvi energètic, en ús responsable de recursos públics, etc., i crear una cultura de responsabilitat social corporativa, mediambiental, social i cultural que ens porte cap a una administració més sostenible.   
  
Així mateix, l'agenda formativa de l'IVAP també conté activitats formatives que obeïxen al compliment d'objectius de la nostra organització i que queden arreplegats en l'oferta per grups i àrees de formació.  
  
D'altra banda, la formació constituïx la base fonamental en el desenrotllament dels plans estratègics aprovats per l'organització.   
Dins d'estos plans estratègics es troba el Pla de Redistribució de Càrregues elaborat per la Secretària Autonòmica d'Administració Pública, que, una vegada fets l'anàlisi i el diagnòstic de la situació, comportarà la redistribució d'efectius entre conselleries. En eixe moment tindrà especial rellevància la formació per a adequar, perfeccionar i complementar les competències del personal empleat públic que haja de realitzar noves tasques.  
Així mateix, la formació dóna suport a uns altres plans estratègics del consell com el Pla Sirca, l'Agenda Digital o el Pla de Qualitat i Inspecció de Servicis. Per a això s'oferixen cursos d'atenció a la ciutadania, d'informació, de noves tecnologies, del maneig de les xarxes socials, d'informàtica programari lliure, d'habilitats, de qualitat,de noves competències etc.  
  
Sostenibilitat i responsabilitat social corporativa   
El concepte de la sostenibilitat en les administracions està íntimament lligat al de l'Administració 2.0. De fet, no és possible fer efectiva la sostenibilitat sense estar disposat a superar una Administració ancorada en mètodes aliens a la revolució tecnològica.  
El nexe de la sostenibilitat amb les administracions públiques afecta tant el funcionament intern d'estes (consumidor i ocupador de recursos) com la definició de les polítiques públiques i la vinculació amb la sostenibilitat des del punt de vista econòmic, ecològic i social.  
  
L'actual període de crisi severa i de tendència a la retallada en el gasto públic subratlla molt la sostenibilitat de les polítiques públiques quant a la seua eficiència i dimensió econòmiques. La responsabilitat d'una organització davant de la societat i el medi ambient suposa la presència d'allò social i ecològic en la presa de decisions i en la rendició de comptes. La connexió és evident: una organització ?com l'Administració- ha de ser socialment responsable i contribuir a un desenrotllament més sostenible.  
Des de la perspectiva mediambiental i econòmica, la sostenibilitat té marcats objectius que l'Administració vol complir. Per això, estem realitzant accions com l'eliminació del paper i la progressiva digitalització d'arxius i documents que ajudarà a la reducció de gasos contaminants, i la millora en la gestió i contractació administratives, que redundarà en una millor qualitat, coordinació i cooperació en els servicis. En definitiva, l'optimització dels nostres recursos.   
Esta dimensió de la sostenibilitat social en les organitzacions ?com l'Administració- consistix, al cap i a la fi, en el seguiment dels ja clàssics principis de la bona governança: rendició de comptes, responsabilitat respecte a l'impacte de l'acció administrativa i transparència.   
  
Parlem de formar empleats públics perquè l'Administració estiga al servici del ciutadà, d'una formació moderna, eficaç i eficient, que potencie la línia de les noves tecnologies com a mecanisme de modernització i de racionalització del gasto.   
I sota la premissa de la sostenibilitat, es dissenya una formació vinculada a la responsabilitat social corporativa: una nova forma de conduir l'Administració, un compromís davant de les legislacions nacional i internacional en l'àmbit social, laboral, mediambiental i de drets humans, amb els quals es puga millorar la qualitat de vida de tots els implicats directament i de la societat en el seu conjunt.  
  
Modernització-administració 2.0  
Des de l'IVAP apostem per la modernització i volem donar el salt real cap esta nova forma d'Administració. Oferim un nou sistema formatiu que possibilite la interoperabilitat proactiva.   
Les prescripcions legals i les exigències socials i tecnològiques ens obliguen a afrontar la verdadera posada en marxa de l'e-Administració, una tasca en què l'IVAP, a través de la formació, té un paper fonamental. Busquem el compromís amb els objectius d'esta nova Administració, un canvi d'actitud i aptitud en les maneres, espais i formes, tant d'adquirir el coneixement com de participar en l'organització, amb un major protagonisme i singular reconeixement d'este.  
Es tracta de fer el salt des de l'ensenyança fins a l'aprenentatge. Tot recolzant-se en la filosofia 2.0, la formació posa l'eix en el subjecte i el seu aprenentatge, en l'adquisició efectiva del coneixement, sense posar tant l'accent en la formalitat del procés, la procedència de l'educador, la seua organització o la certificació oficial; el coneixement s'adquirix i es posseïx. La institució formativa canvia de paper davant del subjecte que aprén, es fa més flexible en l'organització i en la metodologia dels processos, es treballa en «beta permanent» en busca de l'èxit efectiu dels objectius de l'aprenentatge.  
L'IVAP pretén brindar les competències, aptituds i destreses suficients per a arribar a ser una verdadera e-Administració. Obrim noves vies del com i del qui en la formació; volem ampliar els models de formació, deslligar-nos de vells processos, avançar en l'ús de les noves tecnologies i potenciar les comunitats de coneixement, un fòrum de trobada per al saber que requerix la implicació de la institució formativa per a estimular-lo, difondre'ls i, sobretot, reconéixer-lo.  
  
L'acció formativa no ha d'acabar amb un curs, sinó que qui adquirix el coneixement pròxim i pràctic, quant a la seua motivació, el difonga en l'organització amb un efecte multiplicador. Les noves tecnologies, ben empleades i recolzades en bons continguts, permeten una revolució en este clàssic procés d'aprenentatge, un feedback en el coneixement i una posada en comú amb la resta del grup.   
Un nou model que, obrint el pas a la formació multimèdia, supose un aprenentatge més obert, participatiu, transparent i flexible.   
  
Valencià  
Una de les línies estratègiques del pla de formació de l'IVAP per al 2014 és el coneixement i l'ús del valencià en l'Administració pública.  
  
L'Institut Valencià d'Administració Pública, en compliment dels objectius específics del Pla de Foment de l'Ús i Coneixement del Valencià en l'Administració de la Generalitat, del 26 de novembre de 2010, programa cursos presencials de valencià i fomenta l'activitat formativa en llengua valenciana. No sols s'impartiran cursos de valencià, sinó en valencià.   
Potencia la formació en línia de cursos de valencià de preparació per a l'obtenció de certificats oficials de la Junta Qualificadora de Coneixements de Valencià en els nivells A2, B1 i C1, previstos en el Marc Europeu Comú de Referència per a les Llengües, elaborat pel Consell d'Europa.   
Des de la Generalitat s'entén que és important dirigir la formació en esta matèria cap a la superació dels nivells oficials de la Junta Qualificadora de Coneixements de Valencià, que és l'organisme que, adscrit la Subdirecció General de Política Lingüística, certifica oficialment els coneixements de valencià. D'esta manera, l'alumnat podrà obtindre el reconeixement oficial de la seua formació.  
  
El web   
Amb la implantació i l'espenta de l'e-Administració, el nostre portal és el reflex del desig de convertir-nos en un àrea singular, que aposta per la formació en línia, garantix l'accessibilitat i, sobretot, fomenta la participació de l'empleat públic en tot el procés formatiu.  
La web de l'IVAP és la via per a conéixer la institució formativa de la Generalitat, que dóna a conéixer la nostra gestió amb la màxima transparència. El seu contingut està sotmés a una adaptació permanent, i pretenem potenciar-lo com a espai de participació i convertir el canal en font de coneixement.   
Les àrees formatives es visualitzen en la pàgina web, facilitant l'accés a la informació: les comunitats de coneixement i les píndoles formatives són algunes d'estes novetats.   
Amb la generació de web 2.0 tots hem de ser generadors de continguts. Volem que la web de l'IVAP es reconvertisca en un nou espai de participació.   
Si Internet és el mitjà dinàmic i democràtic per excel·lència, hem de ser capaços d'oferir un espai en què els empleats puguen, lliurement, opinar, aprofundir en la formació i aportar-hi elements. I, al mateix temps, troben una resposta clara i ràpida a les seues inquietuds. Es tracta d'optimitzar les ferramentes existents per a potenciar el coneixement en les diferents matèries.  
  
Un model de gestió: autoformació  
A fi de garantir la millor formació per a l'empleat públic, es dissenya un nou model de gestió que permeta garantir a tots una formació bàsica en matèries que s'han de conéixer per prescripció legal, com és el cas de la prevenció de riscos laborals. També s'incidix en matèries que aborden qüestions d'especial sensibilitat, com és la igualtat de gènere i la responsabilitat social corporativa.  
  
Compartir formació  
En l'actual conjuntura econòmica en què ha de prevaldre un esforç per optimitzar els recursos disponibles sense detriment de la qualitat dels servicis proporcionats, l'IVAP pretén ampliar o, si és el cas, iniciar la col·laboració amb distintes institucions implicades en la formació.  
  
L'IVAP compartix formació en línia amb l'EVES en cursos d'idiomes (valencià i anglés); amb els CEFIRE en cursos d'anglés; amb les diputacions de les tres províncies en cursos del certificat de competències administratives; amb l'INAP en cursos en línia de directius i recursos humans; i amb les universitats de la Comunitat Valenciana a través de cursos d'especialistes universitaris i col·laboració amb el professorat de distintes universitats.  
En el Pla de Formació de 2014 s'introduïx com a novetat la formació d'anglés en línia en col·laboració amb l'EVES i amb CEFIRE, i iniciem uns seminaris amb la Universidad Cardenal Herrera.  
Els cursos d'anglés en línia s'oferixen sense cap tipus de restricció horària durant els set dies de la setmana, les vint-i-quatre hores del dia, amb un contingut estructurat en nivells, d'acord amb el Marc Europeu Comú de Referència per a l'ensenyança de les llengües: aprenentatge, ensenyança i avaluació.   
D'altra banda, en col·laboració amb la Universidad Cardenal Herrera-CEU, i amb l'objectiu de difondre temes d'interés per al personal empleat públic i la Funció Pública, iniciem en este exercici un espai de trobada a través del seminari «Administració pública i governabilitat», el qual pretén ser un espai de reflexió i debat sobre el rol de l'Administració pública en el context actual de governabilitat democràtica i la seua interacció amb els actors governamentals. Es tractaran temes com ara comunicació organitzativa, lideratge, ètica pública, reptes de la governabilitat actual, rol científic dels estudis sobre l'Administració pública, etc.   
Pretenem que estes sessions siguen un lloc de reflexió i un complement a l'oferta formativa.  
Cada sessió tindrà una duració aproximada d'hora i mitja; se certificarà l'assistència amb una equivalència de 15 hores lectives en cas d'assistència a quatre d'estes.  
  
I-B. Cursos de formació especialitzada convocats per la Subdirecció General de l'Institut Valencià d'Administració Pública (IVAP) dirigits al personal de l'Administració de la Generalitat.   
  
Formació especialitzada 2014  
La Llei d'Ordenació i Gestió de la Funció Pública Valenciana, obliga a una formació especialitzada en el lloc de treball, que hem de plantejar a través d'activitats formatives horitzontals i verticals i al llarg de la carrera de l'empleat públic.  
La Formació Especialitzada està dirigida al personal empleat públic de l'Administració de la Generalitat i un apartat específic per al personal dependent de la Direcció General de Justícia. Esta formació es relaciona amb l'activitat i el lloc de treball que una persona desenrotlla en l'Administració Pública. L'objectiu, se centra a millorar els coneixements i les habilitats de l'activitat professional que desenrotlla l'empleat públic per a millorar la qualitat dels servicis públics. Per això atén, preferentment, les necessitats de formació de les conselleries i dels organismes que en depenguen, així com les peticions comunes a totes estes per grans àrees d'especialitat, o formació dirigida a col·lectius específics.  
  
El Pla de Formació 2014 presenta una sèrie d'activitats que s'enquadren dins de les línies estratègiques de formació per al personal de les conselleries, organismes, col·lectius o cossos a què van dirigides.  
  
S'oferta formació específica sobre conservació de la biodiversitat a la Comunitat Valenciana, conservació i millores de recursos genètics forestals, cooperatives i microempreses en zones rurals, basses de terra per a reg i gestió i tramitació de pagaments d'ajudes a la PAC.  
  
També hi ha formació específica per a l'Advocacia de la Generalitat, educadors d'educació especial, fisioterapeutes, facultatius, bibliotecaris, arxivers i documentalistes, així com per als informàtics.  
  
  
Formació especialitzada per al personal al servici de l'administració tributària  
La matèria tributària, des del punt de vista normatiu, està en canvi constant. Per això, per a la correcta aplicació dels tributs la gestió dels quals té encomanada la Generalitat, es fa necessària la posada al dia constant del personal.   
Es pretén mantindre el personal al servici de l'administració tributària, en qualsevol de les seues àrees funcionals (gestió, recaptació, valoració i inspecció) actualitzat amb les novetats legislatives de la Generalitat i la legislació estatal aplicable als tributs cedits que, tant substantiva com procedimental, es produïxen.  
  
Formació especialitzada per al personal del SERVEF  
La formació professional per a l'ocupació és element actiu en la inserció dels treballadors. El manteniment o la promoció en el lloc de treball fomenta l'esperit emprenedor i dóna resposta a les empreses de la necessitat de personal qualificat.   
La coordinació de l'activitat del Servici Públic d'Ocupació Valencià facilita als treballadors i a les empreses la major capacitació per a l'exercici dels diversos llocs de treball que necessita l'arrancada econòmica de la nostra Comunitat.  
Es pretén dotar el funcionariat de les competències i habilitats per al millor desenrotllament de la seua comesa.   
  
Formació especialitzada per a l'atenció als emprenedors  
La creació d'empreses com a element revitalitzador de l'activitat econòmica s'ha constituït com un dels principals eixos d'actuació de qualsevol administració pública que tinga com a objectiu millorar la situació econòmica del seu entorn.  
Per a afavorir la creació d'empreses, des de les administracions públiques s'ha de realitzar un important esforç de sensibilització i canvi de valors cap a la iniciativa emprenedora, així com d'oferta d'infraestructures i servici de suport a l'emprenedor en el territori per a facilitar-li tot el que puga necessitar per a posar en marxa el seu projecte.  
En este sentit, la formació dels empleats públics de la Generalitat en les matèries i capacitats per a assessorar i orientar els emprenedors en la creació dels seus negocis, és un element clau per a aconseguir els objectius d'impuls de noves empreses i de generació de llocs de treball, així com de la utilització més coordinada i eficient dels recursos que la Generalitat posa a disposició dels emprenedors.  
  
L'objectiu és capacitar el personal per a assessorar els ciutadans en fórmules d'autoocupació, individual i col·lectiva, així com en la tramitació de la constitució d'empreses en totes les formes jurídiques, obligacions fiscals i regles bàsiques de funcionament.  
  
Formació específica en prevenció de riscos laborals, per llocs de treball  
Tenen especial rellevància els cursos de prevenció específica que es realitzaran per llocs de treball.  
Es pretén facilitar els coneixements bàsics sobre els riscos derivats del treball que realitza el personal adscrit als diferents àmbits, així com complir allò que s'ha establit per la legislació vigent quant a la formació en prevenció de riscos laborals dels diferents col·lectius.  
  
S'abordarà la prevenció de riscos laborals en el sector agropecuari, en centres de menors, per a equips directius, per al personal d'administració i servicis en centres docents, prevenció de lesions en la mobilització de persones dependents, etc.